Il-Knisja f'Malta daħlet għal proġett ġdid: websajt ġdida biex kulħadd ikollu aċċess għal kopji tal-manuskritti u d-dokumenti tal-Knisja li saħansitra jmorru lura mijiet ta' snin. Fosthom hemm atti ċivili, reġistri u rikorsi. Il-websajt hi archives.maltadiocese.org u hemm ir-reġistri tal-magħmudija, żwieġ u mwiet ta' uħud mill-Parroċċi ta' Malta. Waqt konferenza tal-aħbarijiet li saret dalgħodu fil-Kurja, Fr VicGeorge Vassallo, responsabli mit-Teknoloġija tal-Informatika tal-Knisja, qal li l-għan ewlieni tal-websajt hu li jiġu arkivjati online d-dokumenti uffiċjali tal-Knisja, filwaqt li jkunu aċċessibbli għal kulħadd bil-kumdità kollha. Dan is-servizz qed jiġi offrut bla ħlas. Sostna li l-Kurja applikat għall-Fondi tal-Unjoni Ewropea imma t-talba ma ntlaqgħetx. Minkejja dan, il-proġett sar xorta waħda u tlesta fi żmien 10 xhur. L-Arċisqof Pawlu Cremona li inawgura dan is-sit u fittex hu stess xi dokumenti minn fuq il-websajt, qal li dan il-proġett sar ukoll bħala kontribut għall-patrimonju Malti. Appella biex iktar nies jinteressaw ruħhom fil-Knisja u jagħmlu riċerka dwar l-istorja tagħha. Ritratti: Photocity .td_uid_3_5ee4dce468a31_rand.td-a-rec-img{text-align:left}.td_uid_3_5ee4dce468a31_rand.td-a-rec-img img{margin:0 auto 0 0} #td_uid_4_5ee4dce468e6b .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/7D1_9714-80x60.jpg) 0 0 no-repeat}#td_uid_4_5ee4dce468e6b .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/7D1_9738-80x60.jpg) 0 0 no-repeat} 1 minn 2